**Referat fra Generalforsamlingen** i

**Grundejerforeningen Skovbakken**.

Dato: 28. februar 2023 kl. 19:00

Sted: Julins Café Bedste, Nibe.

Der var 24 deltagere inkl. fem bestyrelsesmedlemmer.

Dagsorden:

1. Valg af dirigent
2. Bestyrelsens beretning
3. Aflæggelse af regnskab 2022
4. Rettidigt indkomne forslag
5. Fremlæggelse af budget og fastlæggelse af kontingent
6. Valg af bestyrelse og suppleanter
7. Valg af revisorer og suppleant
8. Eventuelt

Ad. 1: Ole Askehave foreslået og valgt til dirigent. Dirigenten konstaterede, at generalforsamlingen var lovligt indvarslet jfr. Vedtægternes § 8.1 og 8.2..

Ad 2: Sekretær Peter Krarup aflagde beretning for år 2022.

Den 22. juni 2022 blev der afholdt en ekstraordinær generalforsamling, hvor der ved afstemning, med stort flertal, blev besluttet, at grundejerforeningen fremover står for vedligeholdelsen af stikstierne og midterstien. Bestyrelsen har derfor indgået en 3 årig kontrakt med OP Service, Nibe om snerydning og saltning af stikstierne og midterstien.

Der er indhentet tilbud fra Vammen Skovservice om udtynding i skoven. Den forventede indtægt ved salg af træ og flis var ikke endelig udregnet.

Efter beretningen åbnede dirigenten for spørgsmål.

Der var ingen spørgsmål. Beretningen blev godkendt.

Ad 3: Ole Askehave gennemgik regnskabet, der forinden var godkendt af revisorerne. Regnskabet godkendt uden kommentarer.

Ad 4: Der var ikke indkommet forslag.

Ad 5: Ole Askehave fremlagde budget for 2023. Der budgetteres med et underskud på kr. 17.750.

Nyt på budgettet var udgift til vintervedligeholdelse af stikstier og midtersti. Endvidere var der afsat kr. 5.000,- til festudvalget.

Der var ingen bemærkninger til budgettet.

Kontingentet for 2023 fastholdes på de nuværende kr. 750,-.

Ad 6: Valg af to bestyrelsesmedlemmer. På valg Ole Askehave og Stig Behrensdorff. Begge genvalgt.

Til suppleanter blev valgt Morten Hauge Nielsen og Jakob B. Hansen som hhv. 1. og 2. suppleant.

Ad 7: Valg af revisorer og suppleant.

Der var genvalg af Tom Solvang og Claus Holm. Genvalg af suppleant Tina Vennevold.

Ad 8: Eventuelt.

Et medlem oplyste, at det var hende, der havde sendt spørgsmål om, hvorvidt man fortsat kunne være aktiv på Grundejerforeningens Facebook, når man fraflyttede Skovbakken.

Bestyrelsen tilkendegav, at de ikke havde drøftet det, da spørgsmålet var fremsendt kort før generalforsamlingen.

Bestyrelsen opfordrede derfor generalforsamlingen til at tilkendegive deres holdning til spørgsmålet.

Enkelte havde den holdning, at fraflyttede fortsat kunne have muligheden, andre mente ikke, der skulle være adgang til Facebook.

Dirigenten foreslog en vejledende afstemning.

13 mente man skulle slettes fra Facebook ved fraflytning. 3 mente ikke, det havde nogen betydning, og 8 var hverken for eller imod.

Bestyrelsen vil på et bestyrelsesmøde drøfte det.

Et medlem opfordrede bestyrelsen til, at man indhentede tilbud fra et andet firma angående udtyndingen af skoven.

Vinder af 1x2 partout billetter til Nibe Festival blev vundet af Karina og Tom Andresen i nr. 57.

Referent: Dirigent:

Peter Krarup Ole Askehave